સિંધુ ખીણની સંસ્કૃતિ બહુ પ્રાચીન છે અને મેસોપોટેમિયા અને સુમેરિયન સંસ્કૃતિ જેટલી કે તેનાથી પણ વધારે જૂની છે. જોકે આ બંને સભ્યતા વિશે જેટલા સંશોધનો અને માહિતી ઉપલબ્ધ છે, તેટલા સિંધુ ખીણ વિશે નથી, કેમ કે સિંધુ ખીણના અવશેષો ઓછા મળ્યા છે, તેના શિલાલેખો ઓછા છે અને જે મળ્યા છે તેની લીપી ઉકેલી શકાય નથી. તેથી સિંધુ નદીના કિનારે, અથવા આપણે જેને વારંવાર યાદ રીએ છીએ તે સરસ્વતી નદી, (જે હરિયાણાથી ગુજરાતના કચ્છ સુધી વહેતી હતી તેવી કલ્પના છે,) તેના કિનારે વસતી પ્રજા કોણ હતી, કેવી રીતે રહેતી હતી તેના વિશે આછો ખ્યાલ જ છે. તામ્ર યુગમાં ઇસુ પૂર્વ 3500થી 1800માં આ સંસ્કૃતિ ખીલી હતી. પછી કોઈ કારણસર નાશ પામી. કોઈ કારણસર નદીનો પ્રવાહ બદલાયો કે નાશ પામ્યો.